b'\n_START_ARTICLE_\nFelicija \xc5\xa0alkauskait\xc4\x97\n_START_SECTION_\nBiografija\n_START_PARAGRAPH_\nGim\xc4\x97 gydytojo Julijono \xc5\xa0alkauskio ir Barboros Go\xc5\xa1tautait\xc4\x97s 9 vaik\xc5\xb3 \xc5\xa1eimoje. Sesuo Antanina \xc5\xa0alkauskait\xc4\x97, broliai teisininkas, profesorius Kazys \xc5\xa0alkauskis, filosofas, pedagogas Stasys \xc5\xa0alkauskis._NEWLINE_1909 m. baig\xc4\x97 \xc5\xa0iauli\xc5\xb3 mergai\xc4\x8di\xc5\xb3 gimnazij\xc4\x85. 1913 m. trumpai dirbo \xc5\xa0iauli\xc5\xb3 vie\xc5\xa1ojoje bibliotekoje. Pirmojo pasaulinio karo metais mok\xc4\x97si komercijos kursuose prie Maskvos komercijos instituto. 1917-1923 m. dirbo finans\xc5\xb3 \xc4\xafstaigose Maskvoje, Kaune. 1923-1941 m. Kauno universiteto bibliotekos bibliotekinink\xc4\x97, kur\xc4\xaf laik\xc4\x85 buvo direktoriaus pavaduotoja. Susilpn\xc4\x97jus sveikatai, 1941 m. trumpai dirbo Vytauto Did\xc5\xbeiojo universiteto bibliotekos Fotografijos skyriuje. Viena i\xc5\xa1 Lietuvos bibliotekinink\xc5\xb3 draugijos steigimo iniciatori\xc5\xb3, draugijos nar\xc4\x97 nuo 1931 m. Dalyvavo Pabaltijo bibliotekinink\xc5\xb3 kongresuose Latvijoje ir Estijoje. I\xc5\xa1\xc4\x97jusi \xc4\xaf pensij\xc4\x85 v\xc4\x97l gyveno \xc5\xa0iauliuose.'